En primeras Sapporo (Chapón) yera a ciudat a on se teneban que celebrar, pero fuoron cancelatos en 1937. En una reunión extraordinaria o 15 de chulio de 1938 os miembros d'o COI sustituyoron Sapporo por a ciudat Suiza de Sankt Moritz ta estar a seu d'os Chuegos, pero por diverchencias organitzativas entre o Comité Olimpico Suizo y o Comité Olimpico Internacional estioron una atra vegata cancelatos. Un anyo dimpués en a 28ena reunión d'o COI celebrata en Londres (Reino Uniu) o 9 de chunio de 1939 concedió a organización d'os Chuegos a la ciudat alemanya de Garmisch-Partenkirchen, que fue seu d'os Chuegos en 1936, pero con a invasión de Polonia de l'alemanya Nazi l'1 de setiembre de 1939, prencipia a Segunda Guerra Mundial, y os Chuegos estioron cancelatos de raso.